Verhe Mestake

Itäisen Keisarikunnan hallitsija

> *"Pahimmat virheet vaikuttivat aluksi hyviltä ideoilta."*
>
>

Palvelija, josta tuli tyranni.

## Taustatarina

Verhe syntyi keisarinnan talvipalatsissa, mutta kaukana palatsin hienoista osista. Hänen vanhempansa (huom, yksikkö) Perle Mestake nimittäin työskenteli palatsin keittiössä ja oli selvää että Verhelläkin olisi tulevaisuus palatsin työntekijänä.

Seuraavien vuosien aikana Verhe oli se tyyppi, joka sytytti kynttilät, perunankuorija, pölynpyyhkijä ja vaikka mitä muuta. Sentään keisarinna oli pitänyt huolen että palvelijoiden lapset saavat jonkinlaisen koulutuksen.

Ollessaan 16 Verhe kuurasi lattioita ja keisarinna Beatrice Tuuliruusu ensimmäistä kertaa kiinnitti tähän oikeasti huomiota. Hyvin nopeasti Verhe sai tärkeämpiä töitä, kunnes hänestä tuli Beatricen kamaripalvelija. Beatrice oli ennenkin yllättäen kiintynyt nuoriin palvelijoihin ja ajan saatossa nostanut jopa kaikkein huonotaustaisimmista arvostettuja virkamiehiä, joten Perle oli onnensa kukkuloilla siitä että hänen poikansa sai mahdollisuuden parempaan elämään. Perle joko ei tiennyt tai ingoroi mitä Beatrice teki tälaisten henkilöiden kanssa.

## Verivala (osa 1)

Verhe osallistui Beatricen avustajana Adriana Daion ja Kharon Daain hautajaisiin. Niiden aikana Beatrice halusi Verhen selvittävän millainen henkilö veljensä tappanut Tiu-an oikeasti oli. Tämän sijasta Verhe päätyi kertomaan Tiu-anille miten kauheaa on työskennellä Beatricen alaisuudessa.

Beatricen poistuessa hautajaisista Verhe toimi hänen vanunsa kuljettajana ja kun Silphaelia pakeneva Tiu-an hyppäsi kyytiin niin Verhe ohjasi vaunut liljatorille, jonne Tiu-an oli jättänyt ilma-aluksen. Lyhyen matkan lopuksi Tiu-an kieltäytyi liittymästä Beatricen hoviin (ja joutumasta kärsimään samanlaista kohtaloa kuin Verhe) ja jopa kutsui Beatricea hirveäksi ihmiseksi. Verhe ei ollut nähnyt kenenkään ennen tekevän mitään sellaista ja tämä teko inspiroi häntä.

## Unettomien Unelmia

Yhtenä täysin tavallisena päivänä Verhe opasti Jared Voltzin tapaamaan keisarinnaa.

Puolisen vuotta myöhemmin keisarinna on valmistautumassa tapaamaan muiden valtioiden johtajia ja haluaa todella näyttää Keisarikunnan olevan mahtava ja kulturelli paikka. Keisarinna muistaa Jaredin lähteneen järjestelemään Sulkasadon alla olevaa massiivista muinaista kirjastoa, josta takuulla on löytynyt arvokkaita kirjoja. Joten keisarinna lähettää Verhen hakemaan niistä arvokkaimman ihan vaan voidakseen pröystäillä muille hallitsijoille. Verhe hyväksyy tehtävän onnellisena siitä että saa syyn olla kaukana keisarinnasta. Hän jopa suunnittelee hidastelevansa matkalla, jotta tämä aika olisi pidempi. Verhen ei kuitenkaan tarvitse hidastella, sillä talvi on ankara ja leudompinakin vuosina Sulkasato on täysin eristyksissä muusta maailmasta.

Verhe pääsee kaupunkiin suurella vaivalla ja huomaa heti että kaikki ei ole ihan normaalisti. Vietettyään muutaman päivän Sulkasadossa painajaiset alkavat kiusaamaan häntä. Yhdessä näistä unista Unien ja Unelmien driniani Yumare ilmestyy ja lupaa toteuttavansa toivomuksen kelle tahansa joka vapauttaa hänet kirjaston keskeltä. Useat kaupunkilaiset yrittävät tätä, mutta Yumaren vanginneet henkilöt ovat ansoittaneet kirjaston. Lopulta Nochien Yökäsky ja Verhe pääsevät samaan aikaan Yumaren luokse. He päättävät yhdessä vapauttaa Yumaren. Nochien toivoi löytävänsä tosirakkautensa ja Verhe toivoi voivansa syrjäyttää keisarinnan. Yumare teleporttaa heidät molemmat Pääkaupunkiin. Nochien uskoo että ehkä Verhe on hänen tosirakkautensa.

Verhestä tulee vallankumousjohtaja ja vieläpä suosittu sellainen. Hän määrää Nochienin murhaamaan keisarinnan ja tämän lapset. Nochien tekee työtä käskettyä ja Verhe julistaa itsensä Keisarikunnan uudeksi hallitsijaksi.

## Verivala (osa 2)

Vuoteen 6003 mennessä Verhe on tajunnut että hänen suunnitelmansa tuhota vanha järjestelmä ja luoda uusi oli hitusen naivi. Yhä hengissä olevat aateliset pitävät häntä (syystäkin) tyrannina ja juonivat häntä vastaan, kun taas tavallinen kansa suhtautuu häneen täysin samalla tavalla kuin keisareihinkin. Mitkään selitykset miten "mä olen käytännössä yksi teistä!" ei vakuuta ketään. ~~Kaiken tämän turhautumisen keskellä Verhen hoviin saapuu Xenttuurin kuningattaren lähettämä diplomaatti Tiu-an.~~

Verhellä on kuitenkin muutama uskollinen liittolainen. Valtion virallinen salamurhaaja Nochien Yökäsky ja "hovi"maagi Tiu-an. Yhdessä kolmikko käyttää vangitun driniani Hurmeen voimia aina vaan suurempiin asioihin.

(WIP)

## Triviaa

* On niin iso virhe laittaa Verhe hallitsijaksi että se näkyy hänen nimessäkin: Verhe Mestake on likipitäen Virhe Mistake
* Tarinan vanhassa versiossa Verhe pystyi hallitsemaan verta ja hänen etunimensä oli yhdistelmä sanoista "veren herra"
* Saa nähdä että viittaakko hänen sukunimensä siihen että hän seivästää muita vai että hänet seivästetään (tai molempia ;))